ઝારખંડમાં યોગ શીખવનાર મુસ્લિમ યુવતી રાફિયા નાઝને ખુદના જ સમુદાયના લોકો તરફથી જાનથી મારી નાખવાની ધમકી મળી છે. તેના સમુદાયના કેટલાક લોકો દ્વારા તેને વારંવાર યોગ ન શીખવવાની ધમકીઓ મળી રહી છે. પોતાના પરિવારમાં એક માત્ર કમાનાર આ મુસ્લિમ યુવતીને મળી રહેલી ધમકીથી તેનો પરિવાર ડરેલો છે. જો કે રાફિયાએ તેનો વિરોધ કરતા ફતવા પાડનારાઓ અને ધમકીઓ આપનારને જડબાતોડ જવાબ આપતાં કહ્યું છે કે, હું મારા જીવનના છેલ્લા શ્ર્વાસ સુધી યોગ શીખવાડતી રહીશ.